**Ministru kabineta rīkojuma projekta „Par A.Slokenbergu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts civildienesta likuma 11.panta trešā daļa un 37.panta pirmā, otrā un trešā daļa, kā arī ministru prezidentes L.Straujumas 2014.gada 8.augusta rezolūcija Nr.18/TA-1703 par tiesību akta projekta sagatavošanu un iesniegšanu noteiktā kārtībā Ministru kabinetā, lai nodrošinātu atbilstošu pārcelšanu citā amatā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts ir izstrādāts, pamatojoties uz Valsts civildienesta likuma 11.panta trešo daļu un 37.panta pirmo, otro un trešo daļu, kurā noteikts, ka, lai nodrošinātu labu pārvaldību, it sevišķi, civildienesta uzdevumu efektīvu izpildi un sabiedrības uzticību civildienestam, kā arī veicinātu ierēdņa kvalifikācijas izaugsmi, ierēdni, neizsludinot atklātu pretendentu konkursu un motivējot pārcelšanas pieļaujamību un lietderību, var pārcelt jebkurā citā ierēdņa amatā uz noteiktu vai nenoteiktu laiku tajā pašā vai citā iestādē. Pārceļot ierēdni, tiek izvērtēts viņa viedoklis. Pārceļot ierēdni uz citu iestādi, tiek izvērtēts arī to iestāžu viedoklis, no kuras un uz kuru ierēdni var pārcelt.  Ārlietu ministrijai ir nepieciešams kvalificēts un pieredzējis ierēdnis vienotu Latvijas tēla zīmolvedības vadlīniju izstrādes procesa vadībai, kas nodrošinātu valsts ārpolitisko un ārējo ekonomisko interešu īstenošanu saskaņā ar Valdības rīcības plāna 159.5.punktu. Ņemot vērā saspringto situāciju personāla jomā sakarā ar gatavošanos Latvijas prezidentūrai Eiropas Savienības Padomē, ārlietu dienestā šobrīd nav atbilstošas kvalifikācijas kandidāta.  Līdz ar to Ārlietu ministrija izmanto Valsts civildienesta likuma 37.panta pirmajā daļā noteikto iespēju civildienesta efektīvas izpildes nodrošināšanai izraudzīt kandidātu amatam no citas ministrijas.  Ekonomikas ministrija piekrīt Ārlietu ministrijas 2014.gada 3.jūlija vēstulē Nr.15/577-2733 izteiktajam priekšlikumam no 2014.gada 25.augusta pēc nepieciešamo drošības pārbaužu veikšanas pārcelt no Tūrisma attīstības valsts aģentūras uz Ārlietu ministriju darbam Ekonomisko attiecību un attīstības sadarbības politikas departamenta Ārējo ekonomisko sakaru veicināšanas nodaļā nozares padomnieka amatā Tūrisma attīstības valsts aģentūras direktoru Armandu Slokenbergu. Saskaņā ar Valsts civildienesta likuma 37.panta trešo daļu Ārlietu ministrija veica mutiskas pārrunas ar A.Slokenbergu par viņa pārcelšanu darbā uz Ārlietu ministriju, kā arī 2014.gada 28.jūlijā ir saņemts rakstisks A.Slokenberga viedoklis par pārcelšanu darbā Ārlietu ministrijā, kurā A.Slokenbergs nepiekrīt pārcelšanai, steidzamībai un termiņam, kādā rotācija tiek realizēta.  Ārlietu ministrija ir izvērtējusi Ekonomikas ministrijas un A.Slokenberga viedokli un ir secinājusi, ka A.Slokenbergam ir atbilstošas zināšanas, kas iegūtas, pārraugot Latvijas tūrisma nozares mārketinga aktivitātes, kā arī ilgstoša darba pieredze valsts sektorā Tūrisma valsts attīstības aģentūras direktora amatā, kas sekmēs Latvijas ārējā tēla koordinācijas padomes sekretariāta darba pārraudzību un tā funkciju izpildes nodrošināšanu, kas būs vieni no A.Slokenberga amata pienākumiem Ārlietu ministrijā. Tāpat A.Slokenberga pieredze valsts popularizēšanas jomā ir ļoti būtiska vienotu Latvijas tēla zīmolvedības vadlīniju kvalitatīvas izstrādes nodrošināšanai (arī viens no A.Slokenberga amata pienākumiem Ārlietu ministrijā), lai to tālāk varētu izmantot Latvijas eksportspējīgās nozares, tai skaitā, tūrisma popularizēšanai. Vienotu Latvijas tēla vadlīniju trūkumu vairākkārt ir aktualizējuši Latvijas uzņēmēji un saskaņā ar Valdības rīcības plāna 159.5.punktu priekšdarbi to izstrāde jāveic iespējami drīzā laikā. Kopīga valsts zīmola stratēģijas izstrāde ir ne tikai Latvijas valsts interesēs, bet arī Tūrisma nozares interesēs, jo spēcīgs un labi atpazīstams Latvijas zīmols veicinās starptautiskā tūrisma attīstību. Ņemot vērā saspringto situāciju personāla jomā sakarā ar gatavošanos Latvijas Prezidentūrai Eiropas Savienības Padomē, ārlietu dienestā šobrīd nav atbilstošas kvalifikācijas profesionāļa. Izvērtējot A.Slokenberga izglītību, kvalifikāciju un profesionālās iemaņas, ir secināms, ka A.Slokenbergs ir profesionāli piemērots minēto amata pienākumu pildīšanai Ārlietu ministrijā.  Izvērtējot nozares, kā arī paša A.Slokenberga sniegtajā viedoklī minētos norādījumus par TAVA direktora rotācijas iespējamo negatīvo ietekmi uz tūrisma nozari kopumā, tiek secināts, ka A.Slokenberga vadībā TAVA ir veiksmīgi darbojusies jau kopš 2009.gada, līdz ar to, sekojot direktora iestrādātajām vadlīnijām un aģentūras pieredzei, TAVA spēs veikt līdzšinējās funkcijas arī turpmāk. TAVA darbojas spēcīga un profesionāla komanda ar pieredzi, kas arī turpmāk spēs nodrošināt kvalitatīvu tūrisma nozares iesaisti un interešu pārstāvību tūrisma nozares attīstības veicināšanā. Pamatojoties uz iepriekš minēto, gan Ārlietu ministrija, gan arī Ekonomikas ministrija uzskata, ka TAVA direktora rotācija nerada draudus tūrisma nozares turpmākai attīstībai un, pateicoties TAVA kompetentajai komandai, tiks nodrošināta iestādes darbības nepārtrauktība un pēctecība.  Ekonomikas ministrija papildus pamatojumu A.Slokenberga pārcelšanai iesniegs ar atsevišķu vēstuli ministru prezidentei. |
| 3. | Projekta izstrādē iesaistītās institūcijas | Ārlietu ministrija un Ekonomikas ministrija. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina pārvaldes funkcijas vai tās institucionālo struktūru. Institūcijas, pamatojoties uz šo tiesību aktu, netiek izveidotas vai likvidētas. |
| 3. | Cita informācija | Nav |

Ārlietu ministrs

E.Rinkēvičs

Vīza: valsts sekretāra p.i. P.Vaivars

18.08.2014 8:30

750

Z.Grauze

67016128, zanda.grauze@mfa.gov.lv

I.Vojevodska

67016184, inara.vojevodska@mfa.gov.lv